
	[bookmark: nev]HÓDOSI GERGELY
Közlekedésmérnök
BSc, 11. félév
Széchenyi István Egyetem
Műszaki Tudományi Kar
	NYERGES LAJOS ROLAND
Közlekedésmérnök
BSc, 5. félév
Széchenyi István Egyetem
Műszaki Tudományi Kar

	[bookmark: nev]VARGA MÁTYÁS
Közlekedésmérnök
BSc, 5. félév
Széchenyi István Egyetem
Műszaki Tudományi Kar
	






Témavezetők:
	Kiss Diána Sarolta
egyetemi tanársegéd, SZE MTK

	Vöröskői Kata
PhD hallgató, SZE MTK




BEBIC - Kerékpáros oktatóprogram Győrben

Győrben a kerékpárosok száma folyamatosan nő, azonban ezzel párhuzamosan sajnos a
balesetek száma is. Dolgozatunk célja a jelenlegi kerékpáros közlekedésbiztonság javítása a
városban. Részletes statisztikai elemzés készült a baleseteket illetően, melyek a megfelelő
áttekinthetőség érdekében egy vektorgrafikus várostérképre is felhelyezésre kerültek (baleseti
gócponttérkép). Továbbá az általunk fejlesztett forgalomszámláló programmal a város 22
helyszínén történt keresztmetszeti mintavételezés (forgalomszámlálás) a kerékpárosokat
illetően (együtt közlekedők eloszlásának vizsgálata – ’modal split’). Kutatásunk során
széleskörű irodalomkutatást végeztünk a hazai es a külföldi folyóiratokban, konferencia
kiadványokban, hogy milyen megoldásokat alkalmaztak eddig a kerékpáros balesetek
megelőzésére. Ez öt nagy csoportra osztható, összefoglalva: az 5E (Education, Enforcement,
Engineering, Encouragement, Evaluation), mely megoldási/megközelítési módszer a
balesetek megelőzése érdekében.
Munkánk során kialakításra került egy kerékpáros túraútvonal, mellyel a helyi sajátosságokat
figyelembe véve, gyakorlatban oktathatjuk a biztonságos kerékpáros közlekedést. Az oktatás
kialakítása mellett, természetesen megvizsgálásra került a másik 4 megelőzési módszer
alkalmazása is Győr esetében. Az általunk végzett módszertan átvételével bármely más
magyar városban hasonló lépéseket tehetünk a biztonság növelése érdekében.



